Боян Бойчев
Пролетно

chitanka.info

Какво идва след дългата зима?

Пролет ли? Пролет няма да има,

Нито лято, ни дните горещи,

Гаснат, топят се дни като свещи.

Пролет няма. Не разцъфват цветята.

Кой обагри в зелено листата?

Няма кой… Небето не е синьо,

Защото пролет не може да има.

Снегът затрупа всички пътеки,

Душата затрупа, затрупа навеки,

Мразовити виелици, целувките зимни,

Без да идва, пролетта си замина.

Птиците пеят траурна песен,

Аз оставам в мойта отминала есен,

Нова година, начало на зима

И никога пролет няма да има.

Ти бе пролет в дългата зима,

И още си — когато те има.

13 март 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.